Ավագանու քվեարկությունից հետո նիստին ներկա այրումցիները սկսեցին դժգոհել քվեարկությունից: «ժողովուրդ, էսօր միայն քվեարկությունը հողատեսքի փոփոխության համար էր, էնտեղ կատարվելու է պրոցես»,- գյուղացիներին փորձեց բացատրել Ս. Նազարյանը: «Այսօր ավագանու անդամը ստորագրեց մի փաստաթուղթ, որը ես կարծում եմ պետք է հաստատվեր համայնքի բոլոր գյուղացիների կողմից: Բերեք հարցը դնենք համայնքի քվեարկությանը: Ավագանու այդ 3 անդամները վաղը, մյուս օրը քոչելու են, գնան, ապականված օդը շնչելու են մնացած գյուղացիները: Դուք դա ճի՞շտ եք համարում»,- պահանջեց համայնքի բնակիչ Գարիկ Պետրոսյանը: «Հող չի հատկացվում, ընդամենը հողատեսքի փոփոխություն է կատարվում», - Գարիկին բացատրեց գյուղապետը: